На основу члана 44. Закона о локалној самоуправи (''Службени гласник РС'' број: 129/17, 83/2014 – др. закон, 101/2016 – др. закон и 47/2018), члана 58. Статута Општине Бач (''Службени лист општине Бач'' број: 2/2019) и Уговора о гранту број: 81247825 закљученог дана 22.10.2019. године између Општине Бач и ГИЗ-а, о донацији за спровођење пројекта ''Подстицање запошљавања теже запошљивих категорија у општини Бач'' (у даљем тексту: пројекат) који финансира ГИЗ у оквиру проjeкта ''Инклузија Рома и других маргинализованих група у Србији'' – Иницијатива за инклузију - фаза 2, на основу Локалног Акционог плана запошљавања општине Бач (''Службени лист Општине Бач'' број: 2/2020) и на основу Правилника о додели бесповратних средстава за набавку нове опреме за самозапошљавање лица са територије општине Бач која припадају категорији теже запошљивих број: 30-1-32/2020-IV-03 од 27.07.2020. године, председник Општине Бач, дана 18.11.2020. године расписује

**ДРУГИ ЈАВНИ ПОЗИВ**

**ЗА ДОДЕЛУ БЕСПОВРАТНИХ СРЕДСТАВА ЗА НАБАВКУ НОВЕ ОПРЕМЕ ЗА САМОЗАПОШЉАВАЊЕ ЛИЦА СА ТЕРИТОРИЈЕ ОПШТИНЕ БАЧ КОЈА ПРИПАДАЈУ КАТЕГОРИЈИ ТЕЖЕ ЗАПОШЉИВИХ**

1. **Увод**

Општина Бач, као координатор пројекта, у партнерству са Регионалном развојном агенцијом Бачка из Новог Сада, спроводи локални пројекат ''Подстицање запошљавања теже запошљивих категорија у општини Бач'' у оквиру немачке развојне сарадње, који спроводи ГИЗ: ''Инклузија Рома и других маргинализованих група у Србији - 'Иницијатива за инклузију – фаза 2''.

Пројектом ''Подстицање запошљавања теже запошљивих категорија у општини Бач'' је планирана реализација активности које имају за циљ обезбеђивање одрживих решења за запошљавање 40 теже запошљивих категорија становништва из општине Бач, од чега кроз меру субвенција послодавцима 20 лица која припадају категорији теже запошљивих, а 20 кроз меру субвенционисања самозапошљавања незапослених лица која припадају категорији теже запошљивих.

Под теже запошљивим категоријама становништва у смислу овог овог јавног позива подразумевају се:

* Повратници из земаља ЕУ и осталих европских земаља,
* Роми,
* Радно способни корисници новчане социјалне помоћи,
* Лица без квалификација/са ниским квалификацијама (највише 2 степен стручне спреме),
* Вишкови запослених,
* Млади до 30 година који су имали/имају статус детета без родитељског старања, без квалификација/са ниским квалификацијама (највише 2 степен стручне спреме), млади у домском смештају, хранитељским породицама и старатељским породицама,
* Особе са инвалидитетом,
* Жртве трговине људима,
* Жртве породичног насиља,
* Дугорочно незапослени (незапослени дуже од 1 године)
* Жене старије од 50 година
* Родитељи деце са сметњама у развоју.

1. **Намена бесповратних средстава (субвенција)**

Субвенција се додељује као једнократна бесповратна подршка у виду набавке опреме незапосленим лицима која покрећу сопствени посао као мало или средње предузеће, предузетник или пољопривредно газдинставо у висини од 1.500 еура по лицу (цца 176.000,00 рсд), за самозапошљавање незапослених лица која припадају категорији теже запошљивих.

Набавку опреме врши Општина Бач у складу са потребама лица које се самозапошљава, а на основу три понуде/предрачуна које је доставио уз захтев са бизнис планом, уз прихватање обавезе да опрему коју му се набави неће отуђити најмање 2 године.

1. **Општи услови јавног позива и висина средстава**

Право на доделу субвенције за набавку опреме за самозапошљавање лица из категорије теже запошљивих лице **може остварити под условом** да:

* Да су физичка лица која су незапослена и која до закључења уговора о додели субвенције региструју предузетничку радњу, привредно друштво, задругу или пољопривредно газдинство,
* Да су лица која конкуришу завршила обуку за самозапошљавање у оквиру пројекта ''Подстицање запошљавања теже запошљивих категорија у општини Бач'' или неку другу обуку за самозапошљавање коју су реализовале акредитоване регионалне развојне агенције, НСЗ или нека друга институција,
* Да лица која конкуришу имају пребивалиште на територији општине Бач,
* Да уредно, у складу са роковима доставе захтев са бизнис планом и најмање три међусобно упоредиве понуде/предрачуна за набавку опреме.
* Да припада некој од следећих категорија теже запошљивих:
  + Повратници из земаља ЕУ и осталих европских земаља,
  + Роми,
  + Радно способни корисници новчане социјалне помоћи,
  + Лица без квалификација/са ниским квалификацијама (највише 2 степен стручне спреме),
  + Вишкови запослених,
  + Млади до 30 година који су имали/имају статус детета без родитељског старања, без квалификација/са ниским квалификацијама (највише 2 степен стручне спреме), млади у домском смештају, хранитељским породицама и старатељским породицама,
  + Особе са инвалидитетом,
  + Жртве трговине људима,
  + Жртве породичног насиља,
  + Дугорочно незапослени (незапослени дуже од 1 године)
  + Жене старије од 50 година,
  + Самохрани родитељи
  + Родитељи деце са сметњама у развоју
* лице које се самозапошљава мора имати више од 16 година у тренутку подношења пријаве на јавни позив,
* прихвата обавезу да неће отуђити набављену опрему у периоду од 2 године од дана испоруке и да ће се намански користити,
* прихвата обавезу повраћаја додељених средстава у случају непоштовања услова из овог Јавног позива,

Подносилац захтева (незапослено лице) може поднети само један захтев за доделу субвенција за самозапошљавање.

Право на субвенцију може се остварити и удруживањем више незапослених лица оснивањем привредног друштва ради самозапошљавања. Уколико се више незапослених удружи, у складу са законом, сва лица заједно подносе један захтев са бизнис планом за самозапошљавање и оставрује право на субвенцију од 1.500 евра по лицу и сва лица која се удружују заснивају радни однос са пуним радним временом.

Максималан износ додељених средстава за набавку опреме износи 1.500 евра по лицу у динарској противвредности према пројектном курсу.

Укупан износ додељених средстава за набавку опреме за самозапошљавање не може да пређе 30.000 евра у динарској противвредности према пројектном курсу.

1. **Подношење захтева за субвенције – потребна документација**
2. Образац пријаве са бизнис планом (Образац 1),
3. Изјаву подносиоца захтева и припадности категорији теже запошљивих лица (Образац 2)
4. Изјаву подносиоца пријаве о радном статусу (Образац 3),
5. Доказ о власништву пословног простора, уколико подносилац захтева располаже истим или Изјаву власника пословног простора да ће подносиоцу захтева исти уступити за обављање делатности,
6. Потврду о завршеној обуци за самозапошљавање (Издаје Општина Бач на основу увида у регистрационе пријаве учесника обуке или друга инстутуција код које је подносилац захтева похађао обуку)
7. Минимум три међусобно упоредиве понуде за опрему која се планира набавити,
8. Очитану личну карту или копију пасоша.

Општина Бач задржава право да тражи и друге доказе релевантне за одлучивање по захтеву подносиоца.

Даном подношења пријаве на Јавни позив сматра се дан пријема пријаве на писарницу Општинске управе Бач. Ако је пријава послата препорученом пошиљком, даном пријема сматра се дан слања пријаве препорученом пошиљком.

**ОДЛУЧИВАЊЕ О ДОДЕЛИ СУБВЕНЦИЈА**

Одлука о одобравању субвенције доноси се на основу ранг-листе/листе реда првенства, а након провере испуњености услова Јавног позива и приложене документације и бодовања поднетог захтева са бизнис планом, у року од 30 дана од дана подношења захтева.

Датум регистрације фирме мора да буде након донете одлуке о одобравању субвенције, а најкасније до датума потписивања уговора о додели субвенција.

1. **Критеријуми за избор корисника субвенције**

Избор корисника субвенција утврђује се на основу броја бодова које подносилац пријаве оствари, а према следећим критеријумима

|  |  |  |  |
| --- | --- | --- | --- |
| **БОДОВНА ЛИСТА – СУБВЕНЦИЈЕ ЗА САМОЗАПОШЉАВАЊЕ** | | | |
| **Критеријуми** | | | **Број бодова** |
| 1.Поодносилац припада одређеној категорији теже запошљивог становништва | | Повратници, тражиоци азила, Роми | 12 |
| Радно способни корисници социјалне помоћи, жртве пордичног насиља, особе са инвалидитетом, жртве трговине људима, родитељи деце ометене у развоју | 10 |
| Лица без квалификација, жене старије од 50 година, млади до 30 година | 8 |
| Дугорочно незапослени, вишкови запослених, самохрани родитељи | 5 |
|  | | Остала незапослена лица | 0 |
| **Максималан број бодова за критеријум 1** | | | **35** |
| 2.Подносилац захтева је лице које припада одређеној старосној групи | | Од 16 до 30 година | 5 |
| Од 30 до 40 година | 3 |
| Од 40 до 50 година | 8 |
| Од 50 до 60 година | 10 |
| Преко 60 година | 1 |
| **Максималан број бодова за критеријум 2** | | | **10** |
| 3. Пол лица које подноси захтев | | Лице које се запошљава је женског пола | 10 |
| Лице које се запошљава је мушког пола | 5 |
| **Максималан број бодова за критеријум 3** | | | **10** |
| 4. Подаци о броју лица која се запошљавају/покрећу посао | | Лице самостално покреће сопствени посао и самостално подноси захтев за субвенције | 5 |
| Лица заједнички покрећу сопствени посао и подносе заједнички захтев за субвенције | 10 |
|  | | **Максималан број бодова за критеријум 4** | **10** |
| 5. Место у којем се планира регистрација правног лица (седиште) | | Бач | 5 |
| Остала насеља општине Бач | 10 |
| **Максималан број бодова за критеријум 5** | | | **10** |
| 6. Врста делатности којом се подносилац захтева планира бавити | Производња и производно занатство | | 10 |
| Услужно занатство, и остале услужне делатности и грађевинарство | | 8 |
| Угоститељска делатност и туризам | | 5 |
| Остале делатности | | 3 |
| **Максималан број бодова за критеријум 6** | | | **10** |
| 7. Укупна оцена инвестиционог плана на основу података из бизнис плана (свеукупна оцена пословне идеје, са аспекта утицаја на животну средину, иновативност, финасијско тржишна оцена бизнис плана) | | | 15 |
| **Максималан број бодова за критеријум 7** | | | **15** |
| **МАКСИМАЛАН БРОЈ БОДОВА** | | | **100** |

Уколико постоји већи број захтева са истим бројем бодова, предност ће се дати захтевима који имају више бодова по појединачним критеријумима, и то следећим редоследом: два или више лица која припада одређеној категорији теже теже запошљивог становништва заједнички оснивају посао, лице које припада одређеној старосној групи, место у којем се планира обављати делатност. Уколико постоји већи број захтева са истим бројем бодова по појединачним критеријумима, одлучиваће се по редоследу подношења захтева.

1. **Начин подношења захтева**

Захтев са бизнис планом подноси се у једном примерку Општини Бач, непосредно на писарници или путем поште на прописаном обрасцу које се може преузети на сајту општине [www.bac.rs](http://www.bac.rs) или Канцеларији за Локални економски развој Општине Бач.

**Адреса за подношење захтева**: Општина Бач, Трг др Зорана Ђинђића бр. 2, 21420 Бач, Писарница Општинске управе Бач ради радним данима од 07 до 15 часова.

**ЗАКЉУЧИВАЊЕ УГОВОРА**

Документација за закључење уговора:

1. Фотокопија решења надлежног органа о упису у регистар (АПР или регситар пољопривредних газдинстава),
2. Фотокопија потврде о извршеној регистрацији код Пореске управе (образац РЕГ),
3. Фотокопија пријаве на обавезно социјално осигирање – ПИО (Образац МА),
4. Фотокопија очитане личне карте подносиоца захтева,
5. Изјава корисника субвенције да набављену опрему неће отуђити у наредне две године.

Незапослено лице је у обавези да региструје делатност у складу са поднетим захтевом са бизнис планом. Уговор се закључује након извршене провере исправности достављене документације за закључивање уговора

**ОБАВЕЗЕ ИЗ УГОВОРА**

Корисник субвенције дужан је да:

1. Делатност за коју му је одобрена субвенција за набавку опреме, а у складу са поднетим захтевом са бизнис планом, обавља као основну на територији општине Бач и по том основу измирује доприносе за обавезно социјално осигурање најмање 12 месеци, почев од дана отпочињања обављања делатности,
2. Омогући Општини Бач и ГИЗ-у праћење реализације уговорних обавеза и увид у обављање делатности,
3. Достави Општини Бач доказе о реализацији уговорних обавеза кроз кварталне извештаје,
4. Обавести Општину Бач о свим променама које су од значаја за реализацију уговора, у року од осам дана од дана од дана настанка промене.

У случају неиспуњења или делимичног испуњења обавеза из уговора, корисник субвенције је у обавези да Општини Бач врати износ субвенције у вредности набављене и опреме.

**ОСТАЛЕ ИНФОРМАЦИЈЕ**

Јавни позив је отворен 30 дана од дана објављивања на сајту Општине Бач, а захтеви са бизнис планом се могу поднети најкасније до **17.12.2020.** године.

Информације у вези са јавним позивом могу се добити Општинској управи Бач, Канцеларија за локални економски развој, тел: 021/6070-075, лок. 149, е-пошта: [nikola.banjac@bac.rs](mailto:nikola.banjac@bac.rs)